Artjärven kirkko

Artjärven kirkko on kirkkorakennus Orimattilan Artjärvellä, Päijät-Hämeessä. Se on puinen, päätytornillinen ristikirkko. Kirkkoon mahtuu noin 600 henkilöä. Kirkon suunnittelusta on vastannut arkkitehti Anders Fredrik Granstedt. Empirevaikutteinen kirkko on valmistunut vuonna 1840. Se on neljäs kirkkorakennus Artjärvellä. Ensimmäinen kirkko Artjärvelle nousi vuonna 1636, toinen 1664 ja kolmas 1739. Kirkko on Orimattilan seurakunnan omistuksessa ja toimii Artjärven kappeliseurakunnan kirkkona.

Kirkon alttaritauluna on Matilda Wulffertin maalaus Kristus Getsemanessa. Se on lahjoitettu 1848. Saarnastuoli on vuodelta 1872 ja sen on tehnyt paikallinen maanviljelijä. Kirkossa on esineistöä myös aiemmista kirkoista. Sivuseinällä oleva votiivitaulu on vuodelta 1677. 1700-luvun epitafialttari on sakastissa. Lahden Urkutehtaan rakentamat, vuonna 1905 valmistuneet urut ovat 16-äänikertaiset. https://suomenurut.fi/artjarvi-artsjo/artjarven-kirkko/ Kirkonkellot vuosilta 1644 ja 1829 ovat käytössä edelleen. 

Artjärven entisten kirkkojen muistomerkki sijaitsee Artjärven Vanhalla hautausmaalla.

 Lähteet 

Aiheesta muualla

Luokka:Suomen puiset ristikirkot
Kirkko
Luokka:Orimattilan rakennukset ja rakennelmat
Luokka:Päijät-Hämeen kirkkorakennukset
Luokka:Suomen 1830-luvulla rakennetut kirkot
Luokka:Orimattilan seurakunta
Luokka:Artjärvi